
జూన్ త్రైమాసిక లాభంలో రెండింతల వృద్ధిహైదరాబాద్ (ఆంధ్రజ్యోతి బిజినెస్): నాట్కో ఫార్మా జూన్తో ముగిసిన త్రైమాసికంలో అద్భుతమైన ఫలితాలను ప్రకటించింది. ఈ త్రైమాసికంలో కంపెనీ కన్సాలిడేటెడ్ నికర లాభం రెండింతలు వృద్ధి చెంది 97.3 కోట్ల రూపాయలుగా నమోదైంది. గత ఏడాది ఇదే కాలంలో కంపెనీ నికర లాభం 47.5 కోట్ల రూపాయలుగా ఉంది. అమెరికా మార్కెట్లో జెనరిక్ టామీఫ్లూ ఔషధ విక్రయానికి ప్రత్యేక హక్కులు లభించటం కంపెనీకి కలిసివచ్చింది.  త్రైమాసిక సమీక్షా కాలంలో నాట్కో రాబడులు కూడా 30 శాతం వృద్ధితో 345.5 కోట్ల రూపాయల నుంచి 448.70 కోట్ల రూపాయలకు దూసుకుపోయింది. అయితే 2016-17 ఆర్థిక సంవత్సరం చివరి త్రైమాసికంతో పోల్చితే మాత్రం నికర లాభం 47 శాతం క్షీణించగా రాబడి 22 శాతం తగ్గింది. గిలీడ్, రోచేతో ఉన్న వివాదాన్ని కోర్టు వెలుపల పరిష్కరించుకోవటంతో గత ఏడాది డిసెంబరులో అమెరికా మార్కెట్లోకి ఇన్ఫ్లుయెంజా చికిత్సలో వినియోగించే జెనరిక్ ఔషధం టామీఫ్లూ క్యాప్సూల్స్ను నాట్కో ఫార్మా విడుదల చేసింది. బహుళ జాతి దిగ్గజ సంస్థలతో కేసు పరిష్కరించుకోవటంతో 30 ఎంజి, 45 ఎంజి, 75 ఎంజి సామర్థ్యం గల టామీఫ్లూ ఔషధాలను పరిమితకాలంపాటు విక్రయించేందుకు నాట్కోకు ప్రత్యేక హక్కులు లభించాయి. ఈ ప్రత్యేక హక్కులతో గత ఆర్థిక సంవత్సరం చివరి త్రైమాసికంతోపాటు ప్రస్తుత ఆర్థిక సంవత్సరం మొదటి త్రైమాసికంలో నాట్కో రాబడులు, లాభాలు గణనీయంగా పెరిగాయి. డివిడెండ్: ఫలితాలు ప్రోత్సాహకరంగా ఉండటంతో 2017-18 ఆర్థిక సంవత్సరానికి 2 రూపాయల ముఖ విలువ కలిగిన ప్రతి షేరుకు 1.25 రూపాయల (62.5 శాతం) మధ్యంతర డివిడెండ్ను నాట్కో ప్రకటించింది. డివిడెండ్ చెల్లింపు రికార్డు తేదీని ఈ నెల 18వ తేదీని ఖరారు చేసినట్లు పేర్కొంది. కాగా డివిడెండ్ను ఈ నెల 23న చెల్లించనున్నట్లు తెలిపింది. ఆర్థిక ఫలితాలు ప్రోత్సాహకరంగా ఉండటంతో బిఎస్ఇలో నాట్కో షేరు 1.22 శాతం లాభంతో 960.80 రూపాయల వద్ద స్థిరపడింది.

joon traimaasika laabhamlo rendintala vruddhihaidarabad (aandhrajyoti bijines): natco farma joontho mugisina traimaasikamlo adbhutamaina phalitaalanu prakatinchindi. ee traimaasikamlo company consalidated nikara laabham rendintalu vruddhi chendi 97.3 kotla roopaayalugaa namodaindi. gatha edaadi ide kaalamlo company nikara laabham 47.5 kotla roopaayalugaa undi. america marketlo jenaric taamifluu aushadha vikrayaaniki pratyeka hakkulu labhinchatam kampeneeki kalisivacchindi.  traimaasika sameeksha kaalamlo natco raabadulu kuudaa 30 saatam vruddhitho 345.5 kotla roopaayala nunchi 448.70 kotla roopaayalaku doosukupoyindi. ayithe 2016-17 aardhika samvatsaram chivari traimaasikamtoe polchithe maatram nikara laabham 47 saatam ksheeninchagaa rabadi 22 saatam taggindi. gileed, rochetho unna vivaadaanni kortu velupala parishkarinchukovatamto gatha edaadi decemberulo america marketloki influinja chikitsalo viniyoginche jenaric aushadham taamifluu capsulesnu natco farma vidudala chesindi. bahula jaati diggaja samsthalatho kesu parishkarinchukovatamto 30 engi, 45 engi, 75 engi saamarthyam gala taamifluu aushadhaalanu parimitakaalampaatu vikrayinchenduku natkoku pratyeka hakkulu labhinchayi. ee pratyeka hakkulatho gatha aardhika samvatsaram chivari traimaasikamtopaatu prastuta aardhika samvatsaram modati traimaasikamlo natco raabadulu, labhalu gananeeyamgaa perigaayi. dividend: phalitaalu prothsaahakaramgaa undatamtho 2017-18 aardhika samvatsaraaniki 2 roopaayala mukha viluva kaligina prati sheruku 1.25 roopaayala (62.5 saatam) madhyantara dividendnu natco prakatinchindi. dividend chellimpu rikaardu teedeeni ee nela 18va teedeeni khararu chesinatlu perkondi. kaga dividendnu ee nela 23na chellinchanunnatlu telipindi. aardhika phalitaalu prothsaahakaramgaa undatamtho bsilo natco sheru 1.22 saatam laabhamtho 960.80 roopaayala vadda sthirapadindi.